Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 568/13/8802	Košice I, 8.11.2013
EEČ : 2-63-256-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že bol pre prečin zanedbania povinnej výživy podľa § 207 ods. 1 Trestného zákona trestným rozkazom Okresného súdu XXXXX XXXXX pod sp. zn. XXXXX zo dňa 25.01.2013, ktorý nadobudol právoplatnosť dňa 04.06.2013 odsúdený na súhrnný trest odňatia slobody vo výmere 12 mesiacov nepodmienečne, si naďalej v Košiciach ani inde od júna 2013 doposiaľ neplní vyživovaciu povinnosť voči svojím dcéram XXXXX, nar. XXXXX a XXXXX, nar. XXXXX, hoci mu táto povinnosť vyplýva priamo zo zákona o rodine č. 26/2005 Z. z. a v prípade dcéry XXXXX aj z rozsudku Okresného súdu XXXXX XXXXX sp. zn. XXXXX zo dňa 21.09.2011, právoplatný dňa 18.10.2011, ktorý bol zaviazaný prispievať na jej výživu sumou vo výške 30% zo sumy životného minima, vždy do 15-tého dňa mesiaca vopred k rukám matky XXXXX XXXXX, čím takto dlhuje na výživnom XXXXX sumu vo výške 135,17,-€ a XXXXX sumu vo výške 135,17,-€.       

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva  PZ XXXXX, Odboru kriminálnej polície, sp. zn. ČVS:ORP-XXXXX-OVK-KE-2013  z 20.09.2013 bolo začaté trestné stíhanie a zároveň vznesené obvinenie XXXXX pre prečin zanedbania povinnej výživy  podľa § 207 ods. 1, ods. 3 písm. c)  Trestného zákona  na tom skutkovom základe, že napriek tomu, že bol pre prečin zanedbania povinnej výživy podľa § 207 ods. 1 Trestného zákona trestným rozkazom Okresného súdu XXXXX XXXXX pod sp. zn. XXXXX zo dňa 25.01.2013, ktorý nadobudol právoplatnosť dňa 04.06.2013 odsúdený na súhrnný trest odňatia slobody vo výmere 12 mesiacov nepodmienečne, si naďalej v Košiciach ani inde od júna 2013 doposiaľ neplní vyživovaciu povinnosť voči svojím dcéram XXXXX, nar. XXXXX a XXXXX, nar. XXXXX, hoci mu táto povinnosť vyplýva priamo zo zákona o rodine č. 26/2005 Z. z. a v prípade dcéry XXXXX aj z rozsudku Okresného súdu XXXXX XXXXX sp. zn. XXXXX zo dňa 21.09.2011, právoplatný dňa 18.10.2011, ktorý bol zaviazaný prispievať na jej výživu sumou vo výške 30% zo sumy životného minima, vždy do 15-tého dňa mesiaca vopred k rukám matky XXXXX XXXXX čím takto dlhuje na výživnom XXXXX sumu vo výške 135,17,-€ a XXXXX sumu vo výške 135,17,-€.       
 	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu.
	Dňa 25.10.2013 boli vypočuté svedkyne - poškodené XXXXX a XXXXX, ktoré vo výpovedi uviedli, že obvinený si vyživovaciu povinnosť voči ním za obdobie od mesiaca jún 2013 do mesiaca október 2013 dodatočne splnil, keď zhodne zaslal prostredníctvom jeho brata XXXXX poštovou poukážkou sumu po 136,-€, ktoré aj prevzali, čím dlh na výživnom za toto obdobie považujú za uhradený v plnom rozsahu.
Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikne trestnosť činu.
Uhradením dlžného výživného teda zanikla trestnosť prečinu  zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výroku tohto uznesenia.
Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor